
Z A P I S N I K
17. sjednice Vijeća Mjesnog odbora Resnički gaj
održane 13. listopada 2026.
u sjedištu Mjesnog odbora, Čulinečka cesta 230
s početkom u 18,00 sati
NAZOČNI ČLANOVI VIJEĆA:

Antolović Tomislav, Gavrić Ivica, Habric Nevenka, Horvat Jelena i Mašić Denis.
Predsjedava Nevenka Habric, predsjednica Vijeća.

Zapisnik vodi Nevenka Habric.


Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 16. sjednice Vijeća, održane 15. rujna 2026.

Na prijedlog predsjednice Vijeće jednoglasno utvrđuje

D N E V N I   R E D
1. Zaključak o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2027.g. – donošenje zaključka;
2. Zaključak o davanju mišljenja na Nacrt prijedloga Odluke o izmjeni Odluke o davanju u zakup i na drugo korištenje površina javne namjene – donošenje zaključka;
3. Pitanja, prijedlozi i obavijesti.

Ad 1. Zaključak o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2027.g. – donošenje zaključka.

Uvodno obrazloženje iznosi predsjednica Vijeća.


U raspravi sudjeluju: Antolović Tomislav, Gavrić Ivica, Habric Nevenka, Horvat Jelena i Mašić Denis.

Vijeće jednoglasno donosi

ZAKLJUČAK o prijedlozima za pripremu nacrta prijedloga Programa građenja 
komunalne infrastrukture na području Grada Zagreba u 2027.
(Zaključak se prilaže ovom Zapisniku i njegov je sastavni dio.)

Ad 2. Zaključak o davanju mišljenja na Nacrt prijedloga Odluke o izmjeni Odluke o davanju u zakup i na drugo korištenje površina javne namjene – donošenje zaključka.

Uvodno obrazloženje iznosi predsjednica Vijeća.


U raspravi sudjeluju: Antolović Tomislav, Gavrić Ivica, Habric Nevenka, Horvat Jelena i Mašić Denis.

Vijeće jednoglasno donosi

ZAKLJUČAK o davanju mišljenja na Nacrt prijedloga Odluke o izmjeni Odluke o davanju u zakup i na drugo korištenje površina javne namjene.
(Zaključak se prilaže ovom Zapisniku i njegov je sastavni dio.)

       Ad 3. Pitanja, prijedlozi i obavijesti
Kako unatrag 4 godine tako i ove 2026. godine Vijeće će u suradnji s DVD Dubrava (sa sjedištem u Vrpoljskoj ulici) organizirati doček Djeda Mraza u dvorišnom prostoru Mjesnog odbora. U svrhu podmirenja troškova darova za djecu, prigodnih delicija za djecu i roditelje članovi Vijeća Mjesnog odbora Resnički gaj svoje naknade za 10. mjesec 2026. priložit će, odnosno donirat će na ime troškova i potreba organizacije ove proslave.
S obzirom da nije bilo pitanja i prijedloga predsjednica zaključuje sjednicu.
Dovršeno u 19,10 sati.
KLASA: 024-08/26-003/2121
URBROJ: 251-13-11-6/005-26-2
Zagreb, 13. listopada 2026.
Zapisnik sastavila

Nevenka Habric

PREDSJEDNICA VIJEĆA

Mjesnog odbora Resnički gaj

Nevenka Habric

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Resnički gaj, Vijeće Mjesnog odbora Resnički gaj, na 17. sjednici, 13. listopada 2026., donijelo je

Z A K LJ U Č A K
o prijedlozima za pripremu nacrta prijedloga Programa građenja 
komunalne infrastrukture na području Grada Zagreba u 2027.

1. Podržava se navedeni prijedlog da se u Program ponovo uvrsti gradnja nogostupa u    I. Resničkom gaju kod k.br. 21 (a ne kako je to u Programu za 2025. pogrešno navedeno kod k.br. 15). Nogostup je nužno potrebno produžiti zbog gradnje osnovne škole u Čulincu.

2. Osim navedenog, predlaže se i gradnja nogostupa cca 40m kod trgovine Vodoskok (u zoni spoja II. Resničkog gaja i Čulinečke ceste (zatraženo i 2025. godine)).

3. Ovaj Zaključak dostavlja se Vijeću Gradske četvrti Donja Dubrava na nadležno postupanje.

KLASA: 024-08/26-003/2121

URBROJ: 251-13-11-6/005-26-3

Zagreb, 13. listopada 2026.

                      PREDSJEDNICA VIJEĆA

                    Mjesnog odbora Resnički gaj

     Nevenka Habric,v.r.
Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Resnički gaj, Vijeće Mjesnog odbora Resnički gaj, na 17. sjednici, 13. listopada 2026., donijelo je

Z A K LJ U Č A K
o davanju mišljenja na Nacrt prijedloga Odluke o izmjeni Odluke
 o davanju u zakup i na drugo korištenje površina javne namjene
1. Raspravljano je o Nacrtu prijedloga Odluke o izmjeni Odluke o davanju u zakup i na drugo korištenje površina javne namjene.

2. Na navedeni Nacrt nema primjedbi niti drugih prijedloga.

3. Ovaj Zaključak dostavlja se Vijeću Gradske četvrti Donja Dubrava na nadležno postupanje.

KLASA: 024-08/26-003/2121

URBROJ: 251-13-11-6/005-26-4

Zagreb, 13. listopada 2026.

                      PREDSJEDNICA VIJEĆA

                    Mjesnog odbora Resnički gaj

     Nevenka Habric, v.r.

